**Úradná správa č. 22 z 28.02.2019**

**Správy TMK**

Technický úsek SFZ v spolupráci s ObFZ Trebišov organizuje dňa 20.03.2019 (streda) od 16:00 hod. v Trebišove v reštaurácii Amadeus, M. R. Štefánika 50, Trebišov **seminár trénerov** **UEFA Grassroots C licencie**. Prihlasovať sa môžete **do 13.03.2019 zaslaním prihlášky na mail obfztv@obfztv.sk**.

Organizátor: Technický úsek SFZ v spolupráci s ObFZ Trebišov

Termín: **20.03.2019, streda**

Začiatok seminára: **16:00 hod**.

Miesto: **reštaurácia Amadeus, M. R. Štefánika 50, Trebišov**

Pre trénerov: **pre trénerov UEFA Grassroots C licencie**

Rozsah seminára: 5 hodín

Potvrdenie: účasť sa eviduje v ISSF – Konto trénera

Účastnícky poplatok: **21,- €** (na účet ObFZ – IBAN: **SK54 0200 0000 0011 7646 7258)**

Poznámka: **obmedzený počet miest pre 40 ľudí**

Prihláška: **do 13.03.2019**

prihlášku nájdete na stránke: http://www.obfztv.sk

**PROGRAM SEMINÁRA**

15:30 – 16:00 Úvodná prezentácia účastníkov  
16:00 – 16:15 Otvorenie seminára  
16:15 – 17:00 Obranné herné činnosti jednotlivca v tréningovom procese – prax (Róbert Žaludek – tréner FK Slavoj Trebišov U19)  
17:15 – 18.45 Obranné herné činnosti jednotlivca - teória (Peter Szénay – koordinátor vzdelávania VsFZ)  
19.00 – 19.45 Hra v obrannej fáze na úrovni jednotlivcov – skúsenosti z amatérskeho futbalu mládeže – teória (Koloman Pusztai – tréner TJ TOKAJ Slovenské Nové Mesto)  
19.45 – 20.30 Hra v obrannej fáze na úrovni jednotlivcov – skúsenosti z amatérskeho futbalu dospelých – teória (Tomáš Puškáš – tréner)  
20:30 Ukončenie seminára, záverečná prezentácia účastníkov, večera

**Správy KR**

**Zimný doškoľovací seminár rozhodcov a delegátov** (R a D)ObFZ Trebišov sa uskutoční v nedeľu **17.03.2019 od 9:00 hod.** v priestoroch strednej školy **DSA na Komenského ul. 12 v Trebišove**. Komisia rozhodcov ObFZ vyhodnotí činnosť R a D v jesennej časti súťaží ObFZ Trebišov a vydá pokyny k jarnej časti. Účastníci tohto seminára budú po schválení VV zaradení na nominačné listiny pre jarnú časť súťaží ObFZ 2018/2019. Seminára sa môžu zúčastniť aj záujemcovia o získanie základnej kvalifikácie R. **Program** seminára R a D bude zverejnený na webovej stránke ObFZ v nasledujúcich dňoch. Frekventanti seminára v zmysle Rozpisu ObFZ Trebišov uhradia **5 € na účet ObFZ** (IBAN: SK54 0200 0000 0011 7646 7258) **s uvedením mena a priezviska do poznámky** (neuhrádzajte poplatok vkladom v banke). Pre tých, ktorí sa seminára nemôžu zúčastniť, KR zorganizuje náhradný seminár v týždni pred začiatkom jarnej časti súťaží (poplatok za náhradný seminár je 10 eur). Svoju **účasť potvrďte** telefonicky alebo mailom na sekretariáte.